CCN คาดปีนี้กำไรยังสูงกว่าปีก่อนแม้พลาดเป้ารับการแข่งขันด้านราคา
CCN คาดปีนี้กำไรยังสูงกว่าปีก่อนแม้พลาดเป้ารับการแข่งขันด้านราคา
16 ก.ย. 2558

นายวิรัตน์ อนุรักษ์พุฒิ ประธานกรรมการบริหารและกรรมการผู้จัดการ บริษัท ซีซีเอ็น-เทค จำกัด (มหาชน) หรือ CCN เปิดเผยว่า กำไรสุทธิของบริษัทในปีนี้ยังดีกว่าปีก่อนที่มีกำไร 20.46 ล้านบาท แม้จะพลาดเป้าหมายที่วางไว้จะเติบโต 20% เนื่องจากภาวะเศรษฐกิจชะลอตัว และการลงทุนโครงการต่างๆมีการเลื่อนออกไป ส่งผลให้มีการแข่งขันด้านราคามากขึ้น
อย่างไรก็ตาม บริษัทยังมั่นใจว่ารายได้ในปีนี้จะเติบโตตามเป้าหมาย 20% จากปีก่อนที่มีรายได้ 233.02 ล้านบาท ปัจจุบัน บริษัทมีงานในมือ (Backlog) 70 ล้านบาทที่จะรับรู้เข้ามาเป็นรายได้ในช่วงครึ่งปีหลังราว 50 ล้านบาท นอกจากนี้บริษัทยังอยู่ระยื่นเสนอราคางานมูลค่าราว 100 ล้านบาท ซึ่งมีความมั่นใจว่าจะได้งานไม่ต่ำกว่า 50% และจะสามารถรับรู้รายได้ในปีนี้ราว 50 ล้านบาท ขณะเดียวกันบริษัทอยู่ระหว่างประมูลงานวางระบบภาครัฐมูลค่ากว่า 200 ล้านบาท คาดว่าจะรู้ผลการประมูลในช่วงปลายปีนี้
นายวิรัตน์ กล่าวเพิ่มเติมว่า บริษัทจะมีการเปิดตัวธุรกิจใหม่ คือ การให้บริการสำรองข้อมูลผ่านระบบ cloud เพื่อขยายฐานลูกค้าภาคเอกชนหวังเป็นอีกหนึ่ง ช่องทางที่จะช่วยสร้างรายได้ให้มีความต่อเนื่องและมีเสถียรภาพมากขึ้น โดยจะใช้ลงทุนราว 5-10 ล้านบาท
               